MCS บวก 1.14% หลังคว้างานใหญ่โครงการ OH-1 ในญี่ปุ่น
MCS บวก 1.14% หลังคว้างานใหญ่โครงการ OH-1 ในญี่ปุ่น
8 ธ.ค. 2559

ผู้สื่อข่าวรายงานว่า บริษัท เอ็ม.ซี.เอส.สตีล จำกัด (มหาชน) หรือ MCS ณ เวลา 11.15 อยู่ที่ระดับ 17.80 บาท บวก 0.20 บาท หรือ 1.14% ด้วยมูลค่าซื้อขาย 118.77 ล้านบาท คาดเก็งกำไรได้งานโครงการ OH-1 ในญี่ปุ่น ส่งมอบงานส่วนใหญ่ในปี 60

โดยบริษัทแจ้งได้รับคัดเลือกให้ผลิตโครงสร้างเหล็ก สำหรับโครงการ OH-1 โดยมีสถานที่ตั้งโครงการอยู่ในเมืองโตเกียว ประเทศญี่ปุ่น ซึ่งเป็นโครงการของ Kajima Corporation (ผู้รับเหมาในประเทศญี่ปุ่น) ซึ่งโครงการนี้เป็นโครงการที่สร้างขึ้นเพื่อเป็นสำนักงานใหญ่ของ Mitsui &amp; Co.,LTD, หนึ่งในบริษัท Trading ยักษ์ใหญ่ในประเทศญี่ปุ่นและมีชื่อเสียงของโลก (Mitsui &amp; Co.,LTD HP)
โดยโครงการนี้มีจำนวนโครงสร้างทั้งสิ้นประมาณ 7 หมื่นตัน โดยอยู่ในความรับผิดชอบของ MCS ประมาณ 3 หมื่นตัน ซึ่งเป็นโครงการใหญ่ที่สุดที่ MCS เคยได้รับ ขณะที่โครงการนี้จะทำการผลิตและส่งมอบส่วนใหญ่ภายในปี 60